**Izborno povjerenstvo Sveučilišta u Rijeci donijelo je, u skladu s PRAVILNIKOM O PROVEDBI IZBORA STUDENTSKIH PREDSTAVNIKA U STUDENTSKI ZBOR SVEUČILIŠTA U RIJECI I STUDENTSKE ZBOROVE SASTAVNICA SVEUČILIŠTA (KLASA: 003-01/18-01/08 UR. BROJ: 2170-57-01-18-148) od dana 26. travnja 2018. g.**

**NAPUTAK**

**O**

**POSTUPKU KANDIDIRANJA UZ OBVEZNE OBRASCE ZA KANDIDATURU**

**(ponavljanje glasovanja)**

1. Kandidatura na razini sastavnice

1.1 Kandidatura na razini sastavnice mora sadržavati:

* + Potvrdu o upisu kandidata na sastavnicu Sveučilišta u Rijeci.
* [Obrazac 2](http://sz-ri.com/wp-content/uploads/2018/05/Obrazac-2.-Studentski-izbori-2018.docx) kojim se prijavljuje kandidatura te kojim izjavljuje pod stegovnom odgovornosti da jamči za istinitost podataka navedenih u kandidaturi.
  + Potvrdu sastavnice Sveučilišta o ostvarenim ECTS bodovima u posljednje dvije godine studiranja, osim kandidata koji su studenti 1. godine preddiplomskog, diplomskog ili integriranog studija.
  + Opis plana i programa kandidata za mandatno razdoblje od dvije godine o načinima poboljšanja kvalitete studentskog života, a posebice kvalitete studijskog procesa, studentskog standarda i drugih važnih pitanja za studente, vodeći računa o uvjetima i mogućnostima visokog učilišta za koji se kandidira, te drugih obaveza studentskih predstavnika sukladno Zakonu o studentskim zborovima i drugim studentskim organizacijama.
* Potvrdu visokog učilišta da kandidat nije bio subjekt stegovnog postupka ili postupka provedenog sukladno Etičkom kodeksu te da nije donesena konačna odluka o stegovnoj mjeri ili konačna odluka o kršenju Etičkog kodeksa.

1.2 Kandidatura na razini sastavnice može sadržavati:

* Životopis kandidata koji mora sadržavati podatke o stečenom obrazovanju i računalnoj pismenosti.

1.3 Dodatne upute za podnošenje kandidature:

* Kandidatura mora biti razumljiva i sadržavati sve što je potrebno da bi se po njoj moglo postupati. Ako kandidatura sadrži neki formalni nedostatak koji sprečava postupanje po podnesku, ili je kandidatura nerazumljiva ili nepotpuna, izborno povjerenstvo će ju odbaciti.
* **Kandidatura sa svim svojim dijelovima podnosi se u izvorniku i dvije preslike i dostavlja urudžbenom uredu sastavnice (urudžbirati n/r predsjednika izbornog povjerenstva sastavnice) ili šalje preporučenom poštom (prioritetno) na adresu sastavnice (uz napomenu n/r predsjednika izbornog povjerenstva sastavnice).**
* **Rok za podnošenje kandidature je 4. rujna 2018.**

1. Kandidatura na razini Sveučilišta:
   1. Kandidatura na razini Sveučilišta mora sadržavati:
   * Potvrdu o upisu kandidata na sastavnicu Sveučilišta u Rijeci.
   * [Obrazac 2](http://sz-ri.com/wp-content/uploads/2018/05/Obrazac-2.-Studentski-izbori-2018.docx) kojim se prijavljuje kandidatura te kojim izjavljuje pod stegovnom odgovornosti da jamči za istinitost podataka navedenih u kandidaturi
   * Potvrdu sastavnice Sveučilišta o ostvarenim ECTS bodovima u posljednje dvije godine studiranja.
   * Opis plana i programa kandidata za mandatno razdoblje od dvije godine o načinima poboljšanja kvalitete studentskog života, a posebice kvalitete studijskog procesa, studentskog standarda i drugih važnih pitanja za studente, vodeći računa o uvjetima i mogućnostima visokog učilišta za koji se kandidira, te drugih obaveza studentskih predstavnika sukladno Zakonu o studentskim zborovima i drugim studentskim organizacijama.

* Potvrdu visokog učilišta da kandidat nije bio subjekt stegovnog postupka ili postupka provedenog sukladno Etičkom kodeksu te da nije donesena konačna odluka o stegovnoj mjeri ili konačna odluka o kršenju Etičkog kodeksa.

2.2 Kandidatura na razini Sveučilišta može sadržavati:

* Životopis kandidata koji mora sadržavati podatke o stečenom obrazovanju i računalnoj pismenosti.

2.3 Dodatne upute za podnošenje kandidature:

* + Kandidatura mora biti razumljiva i sadržavati sve što je potrebno da bi se po njoj moglo postupati. Ako kandidatura sadrži neki formalni nedostatak koji sprečava postupanje po podnesku, ili je kandidatura nerazumljiva ili nepotpuna, Izborno povjerenstvo će ju odbaciti.
  + **Kandidatura sa svim svojim dijelovima podnosi se u izvorniku i dvije preslike i dostavlja urudžbenom uredu Rektorata Sveučilišta u Rijeci (urudžbirati n/r predsjednice Izbornog povjerenstva Sveučilišta) ili šalje preporučenom poštom (prioritetno) na adresu Sveučilište u Rijeci, Trg braće Mažuranića 10, 51000 Rijeka (uz napomenu n/r predsjednice Izbornog povjerenstva Sveučilišta).**
  + **Rok za podnošenje kandidature je 4. rujna 2018.**

Obrazac koji se podnosi uz prethodno navedenu dokumentaciju, nalazi se u privitku ovog Naputka i čini njegov sastavni dio.

Ovaj Naputak stupa na snagu danom donošenja.

**Prilog:**

1. [Obrazac 2](http://sz-ri.com/wp-content/uploads/2018/05/Obrazac-2.-Studentski-izbori-2018.docx) – kandidatura na razini sastavnice ili na razini Sveučilišta

KLASA: 003-01/18-01/08

URBROJ: 2170-57-01-18-190

Rijeka, 19. srpanj 2018. godine

PREDSJEDNICA IZBORNOG POVJERENSTVA

Prof. dr. sc. Sanja Barić

Prorektorica za studije i studente Sveučilišta u Rijeci